**ΑΝΑΚΟΙΝΩΣΗ**

ΑΝΑΝΕΩΣΗ ΕΓΓΡΑΦΗΣ ΚΑΙ ΔΗΛΩΣΗ ΜΑΘΗΜΑΤΩΝ

ΕΑΡΙΝΟΥ ΕΞΑΜΗΝΟΥ 2020-2021

**(Aφορά στους «Επί Πτυχίω φοιτητές εκτός Ηλεκτρονικής Γραμματείας ακαδημ. έτους εγγραφής 2013-2014 και πριν)**

Κάθε φοιτητής οφείλει σύμφωνα με την ισχύουσα νομοθεσία να ανανεώσει την εγγραφή του στην αρχή κάθε εξαμήνου, χειμερινού ή εαρινού, δηλώνοντας τα μαθήματα που θα παρακολουθήσει και θα εξεταστεί.

 H ανανέωση εγγραφής των φοιτητών στο Εαρινό Εξάμηνο του ακαδημαϊκού έτους 2020-2021 γίνεται με την ηλεκτρονική δήλωση των μαθημάτων (υποχρεωτικών και επιλογής) του Εαρινού εξαμήνου, του τρέχοντος ακαδημαϊκού έτους, στην ιστοσελίδα του Τμήματος (theatric@upatras.gr), στο πεδίο, e-δήλωση και θα διεξαχθεί κατά το χρονικό διάστημα **από Δευτέρα 5 Απριλίου 2021 έως Παρασκευή 30 Απριλίου 2021 .**

Για την ηλεκτρονική δήλωση των μαθημάτων οι επί πτυχίω φοιτητές χρειάζεται να έχουν το όνομα χρήστη και τον κωδικό πρόσβασης. Τα στοιχεία αυτά ισχύουν για όλη τη διάρκεια φοίτησής τους στο Τμήμα.

Όποιος έχει πρόβλημα με τους κωδικούς μαθημάτων ή τους έχει χάσει, θα επικοινωνεί με την κ. Φωτοπούλου στο τηλ 2610 962907 ή στο e-mail της Γραμματείας: (theatric@upatras.gr).

Επισημαίνουμε ότι μετά το πέρας της καταληκτικής ημερομηνίας υποβολής των δηλώσεων, το ηλεκτρονικό σύστημα θα κλειδώσει, αποκλείοντας έτσι τους φοιτητές/τριες από την δυνατότητα πρόσβασης στη δήλωσή τους (τροποποίηση, αποθήκευση, εκτύπωση)

Oι επί πτυχίω φοιτητές/τριες, είναι απαραίτητο να αποστείλουν ηλεκτρονικά τη δήλωσή τους στο e-mail της Γραμματείας: (theatric@upatras.gr), με την υπογραφή τους ή αναγράφοντας το ονοματεπώνυμο στη θέση της υπογραφής.

► ΕΠΙΣΗΜΑΝΣΕΙΣ

Οι φοιτητές να μελετούν προσεκτικά τις πληροφορίες που δίνονται στο έντυπο της ηλεκτρονικής δήλωσης.

►Οι αιτήσεις των φοιτητών για αλλαγές ή αντιστοιχίσεις μαθημάτων θα γίνονται αποκλειστικά κατά το χρονικό διάστημα των δηλώσεων μαθημάτων του κάθε Εξαμήνου.

►Οι φοιτητές να μην παραλείπουν να αναγράφουν στο έντυπο της δήλωσης τη δ/νση του Πανεπιστημιακού ηλεκτρονικού τους ταχυδρομείου (e-mail) καθώς και το κινητό και σταθερό τους τηλέφωνο.

31/3/2021, (αρμόδ. υπάλλ.:Δ. Φωτοπούλου)